                                        ZAPISNIK
konstituirajuće sjednice Vijeća Mjesnog odbora Brezovica, održane 22. srpnja 2021.


Sjednica se održava u dvorani Gradske četvrti Brezovica, Brezovička cesta 100, s početkom u 10,30 sati.

Sukladno članku 50. stavku 2. Odluke o izborima članova vijeća gradskih četvrti i članova Vijeća mjesnih odbora, po ovlaštenju gradonačelnika Grada Zagreba, sjednici predsjedava Milan Kulaš, voditelj Područnog odsjeka Brezovica.
Predsjedatelj konstatira nazoćnost većine članova Vijeća i otvara kontituirajuću sjednicu Vijeća Mjesnog odbora Brezovica.

Na prijedlog predsjedatelja Vijeće bez rasprave, jednoglasno, utvrđuje


DNEVNI RED:
           
 	1.   Osnivanje i izbor članova Mandatnog povjerenstva,
	2.   Izvješće Mandatnog povjerenstva o provedenim izborima za članove Vijeća     
                  Mjesnog odbora Brezovica s verifikacijom mandata,
            3.   Polaganje prisege članova Vijeća,
	4.   Izbor predsjednika Vijeća, 
	5.   Izbor potpredsjednika Vijeća, 
            6.   Pitanja i prijedlozi.

NAZOČNI IZABRANI ČLANOVI VIJEĆA:

       Stjepan Imprić, Smiljana Svedrović, Dragan Rajić, Zoran Kornet, Lovro Kreković i Martin Pavić

OSTALI NAZOČNI:

 - Milan Kulaš, voditelj Područnog odsjeka Brezovica (Novi Zagreb)
 - Kamelia Antonia Pelikon, Stjepan Tomislav Križanić, Petar Vukelić stručni referenti u Gradskom uredu za mjesnu samoupravu
- Marina Pucević

Predsjedava Martin Pavić, kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.
Predsjedatelj konstatira da je nazočno 6 izabrana člana, od ukupno 7 članova Vijeća, što znači da Vijeće može pravovaljano odlučivati, te otvara nastavak sjednice.

Ad 1). Osnivanje i izbor članova Mandatnog povjerenstva
Predsjedatelj predlaže donošenje zaključka o osnivanju i o izboru članova Mandantnog povjerenstva Vijeća te otvara raspravu.
Na prijedlog predsjedavatelja Vijeće bez rasprave, jednoglasno (6“za“), donosi

Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora Brezovica (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika: Katarina Buti
	za članove:       1. Martin Pavić
			 2.  Zoran Kornet

Predsjedatelj poziva Mandantno povjerenstvo da pripremi Izvješće o provedenim izborima
i prijedlog zaključka o verifikaciji mandata članovima Vijeća.


Ad 2). Izvješće Mandatnog povjerenstva o provedenim izborima za članove Vijeća     
          Mjesnog odbora Brezovica s verifikacijom mandata
Predsjednik mandantnog povjerenstva podnosi izvješće (Potpisano izvješće prilaže se ovom zapisniku).
Predsjedatelj otvara raspravu.
Bez rasprave Vijeće jednoglasno (6“za“), donosi

                                                       Z A K LJ U Č A K
o verifikaciji mandata članovima Vijeća Mjesnog odbora Brezovica

           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Brezovica s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:	
           							
[bookmark: _GoBack]													1. LOVRO KREKOVIĆ               MLADI ZA BREZOVICU 
                                                                 
           2.  MARTIN PAVIĆ                      MLADI ZA BREZOVICU

           3. KATARINA BUTI             „STRANKA RADA I SOLIDARNOSTI“

           4. STJEPAN IMPRIĆ                           HDZ, HSLS, HSU

           5. SMILJANA SVEDROVIĆ                                  HDZ, HSLS, HSU

          6.  ZORAN KORNET                           MOŽEMO! – POLITIČKA PLATFORMA
						  ZAGREB JE NAŠ!
				                         NOVA LJEVICA – NL
						  ZELENA ALTERNATICA – ODRŽIVI  							 RAZVOJ HRVATSKE – Zelena Alternativa – 
						 OraH
					             ZA GRAD	

          7. DRAGAN RAJIĆ                VESNA ŠKARE OŽBOLT – NEZAVISNA LISTA
                                                            - VESNA ŠKARE OŽBOLT – NL


Ad 3). Polaganje prisege članova Vijeća
Predsjedatelj čita tekst tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
Potpisani tekstovi prisege članova Vijeća prilažu se ovom zapisniku.

Ad 4). Izbor predsjednika Vijeća
Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
Prijedlog da se za predsjednika izabere Stjepan Imprić podnijeli su članovi Stjepan Imprić, Lovro Kreković i Smiljana Svedrović.
Prijedlog se prilaže ovom zapisniku.
Predsjedatelj otvara raspravu.
Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu.
Predsjedatelj daje na glasovanje prijedlog za predsjednika Vijeća.
Za kandidata glasovali su 5 člana Vijeća i 1 suzdržan.
Predsjedatelj utvrđuje da je 5 glasova dobio kandidat Stjepan Imprić te konstatira da Vijeće donosi

Z A K LJ U Č A K
o izboru predsjednika Vijeća Mjesnog odbora Brezovica


1. Za predsjednika Vijeća Mjesnog odbora Brezovica izabran je Stjepan Imprić.

	2. Ovaj će zaključak biti objavljen na oglasnoj ploči u sjedištu Mjesnog odbora.


Nazočni čestitaju izabranom predsjedniku.
Predsjednik zahvaljuje članovima Vijeća na iskazanom povjerenju i nastavlja predsjedati.


Ad 5). Izbor potpredsjednika Vijeća
Predsjednik obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjenika Vijeća.
Prijedlog da se za potpredsjednika izabere Lovro Kreković podnijeli su članovi Lovro Kreković, Stjepan Imprić i Smiljana Svedrović.
Prijedlog se prilaže ovom zapisniku.
Predsjednik otvara raspravu.
Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu.
Za kandidata Lovru Kreković glasovala su 4 člana Vijeća.i 2 suzdržana.
Predsjednik utvrđuje da je 4 glasa dobio kandidat Lovro Kreković te konstatira da Vijeće donosi
	
Z A K LJ U Č A K
o izboru potpredsjednika Vijeća Mjesnog odbora Brezovica


1. Za potpredsjednika Vijeća Mjesnog odbora Brezovica izabran je Lovro Kreković.

	2. Ovaj zaključak bit će objavljen na oglasnoj ploči u sjedištu Mjesnog odbora.

Predsjednik čestita izabranom potpredjedniku.
Potpredsjednik zahvaljuje članovima Vijeća.


Ad 6). Pitanja i prijedlozi
Budući da se nitko nije javio za riječ, predsjednik konstatira da je dnevni red iscrpljen te zaključuje konstituirajuću sjednicu Vijeća Mjesnog odbora Brezovica.

KLASA: 026-02/21-002/1295
URBROJ: 251-06-11-801-21-2


Zapisnik vodila			Predsjednik Vijeća Mjesnog odbora Brezovica
Kamelia Antonia Pelikon			              Stjepan Imprić.


















